Kuigi rohimist, lõikumist ja niitmist ei saagi pidada eraldi töödeks, need lihtsalt kuuluvad  aiandamise juurde, siis raske okaspuuheki korrastamine on töö, eriti kui oled aasta vahele jätnud. Mulle meeldivad müürid. Sellised Inglismaa eramuid, mõisu ja losse ümbritsevad müürid. Meil oleksid nad väga naljakad ja seepärast tekitasime me aastaid tagasi sellise müürilaadse heki, mis oli vaja tänavu ka madalamaks võtta, sest tõstukit meil endale kavas muretseda pole. Aega kulus samuti üksjagu, tellingute ehitus, kaks päeva sae ja siis hekilõikuri tööd, päev okste veoks. Augustis käidi hekk veelkord üle  ja nüüd näeb ta välja nii nagu alati on näinud.